recursal/SuperWikiNEXT-32B huggingface dataset:
**রামকৃষ্ণ মিশন শিক্ষণমন্দির** হল ভারতের পশ্চিমবঙ্গ রাজ্যের হাওড়া জেলার বেলুড় মঠে অবস্থিত একটা স্বয়ংশাসিত শিক্ষক শিক্ষণ মহাবিদ্যালয়। ১৯৫৮ খ্রিস্টাব্দে প্রতিষ্ঠিত এই মহাবিদ্যালয়ই জাতীয় মূল্যায়ন ও প্রত্যয়ন পরিষদ (এনএএসি) দ্বারা পশ্চিমবঙ্গের 'এ' গ্রেডপ্রাপ্ত শিক্ষক শিক্ষণ প্রতিষ্ঠান।

ইতিহাস
------

১৯৫৮ খ্রিস্টাব্দে স্বামী বিবেকানন্দের শিক্ষণ ভাবনায় স্বামী বিমুক্তানন্দ (উপেন মহারাজ) প্রথম বেলুড় মঠে একটা পুরোপুরি আবাসিক শিক্ষক শিক্ষণ প্রতিষ্ঠান গঠনের ধারণা পোষণ করেছিলেন। এক বছর আগে থেকে প্রস্তুতি নিয়ে নানা বাধাবিপত্তি পার হয়ে ১৯৫৮ খ্রিস্টাব্দের ১২ জানুয়ারি স্বামী বিবেকানন্দের জন্মতিথির পুণ্যলগ্নে রামকৃষ্ণ মিশনের সহ-সভাপতি স্বামী বিশুদ্ধানন্দজি শিক্ষণমন্দিরের শিলান্যাস করেছিলেন। ১৯৫৮ খ্রিস্টাব্দের ৪ অগস্ট থেকে শিক্ষণমন্দিরের শিক্ষণ যাত্রা শুরু হয়েছিল। ১৯৬৭ খ্রিস্টাব্দে সম্পূর্ণ পরিকাঠামোর মধ্যে ২০০ জন শিক্ষার্থীর জন্যে আবাসিক ব্যবস্থা হয়েছিল। ২০০১ খ্রিস্টাব্দে ভারত সরকারের মানব সম্পদ মন্ত্রক শিক্ষণমন্দিরকে পশ্চিমবঙ্গের অন্যান্য পাঁচটা শিক্ষক শিক্ষণ প্রতিষ্ঠানের সঙ্গে সিটিই (কলেজ অব টিচার এডুকেশন) এই মর্যাদা দিয়েছিল। ২০০৩ খ্রিস্টাব্দে এনসিটিই (ন্যাশনাল কাউন্সিল অব টিচার এডুকেশন) শিক্ষণমন্দিরকে স্বীকৃতি দিয়েছিল। ২০০৭ খ্রিস্টাব্দে এই শিক্ষাপ্রতিষ্ঠান জাতীয় মূল্যায়ন ও প্রত্যয়ন পরিষদ (এনএএসি) দ্বারা 'এ' গ্রেড প্রাপ্ত হয়েছিল। ২০০৯-১০ শিক্ষাবর্ষে রামকৃষ্ণ মিশন শিক্ষণমন্দির স্বয়ংশাসিত সংস্থা হওয়ার সুবাদে এমএড, এমফিল এবং পিএইচডি বিভাগও চালু করেছে।

প্রধান শিক্ষাক্রমসমূহ
---------------------

রামকৃষ্ণ মিশন শিক্ষণমন্দিরে নিম্নবর্ণিত শিক্ষাক্রমসমূহের সুযোগ দেওয়া হয়:

* বিএড (ব্যাচেলর অব এডুকেশন)
* এমএড (মাস্টার অব এডুকেশন)
* এমফিল (এমফিল প্রোগ্রাম অব এডুকেশন)
* পিএইচডি (ডক্টর অব ফিলসফি)

### সহযোগী প্রকল্পসমূহ

* পিজিডিজিসি (পোস্ট-গ্র্যাজুয়েট ডিপ্লোমা ইন গাইডেন্স অ্যান্ড কাউন্সেলিং)
* পিজিডিওয়াইই (পোস্ট-গ্র্যাজুয়েট ডিপ্লোমা ইন যোগা এডুকেশন)
* সিসিসিইডবলিউ (সার্টিফিকেট কোর্স ইন কমিউনিকেটিভ ইংলিশ অ্যান্ড রাইটিং)
* আইএসটিটিপি (ইন-সার্ভিস টিচার ট্রেনিং প্রোগ্রাম)

অনলাইনে ভরতি
------------

রামকৃষ্ণ মিশন শিক্ষণমন্দিরে অনলাইনে ভরতির ব্যবস্থা চালু আছে। শিক্ষাবর্ষ অনুযায়ী ভরতির অবস্থা এবং মেধা তালিকা জানার জন্যে প্রার্থীরা   ওয়েব্যাক মেশিনে আর্কাইভকৃত ১৮ জুন ২০২০ তারিখে এই সাইটে অনলাইনে আবেদন করতে পারেন।

আরো দেখুন
---------

* কলকাতা বিশ্ববিদ্যালয় কর্তৃক অনুমোদিত কলেজগুলির তালিকা
* ভারতের শিক্ষা ব্যবস্থা
* পশ্চিমবঙ্গে শিক্ষা

তথ্যসূত্র
---------

1. ↑  "Re-Accreditation Grade Official Letter"। সংগ্রহের তারিখ ১৫ জুলাই ২০২০।
2. ↑  "RKMSM | INTRODUCTION"। *rkmsm.org*। সংগ্রহের তারিখ ১৫ জুলাই ২০২০।
3. ↑  "RKMSM | M.ED."। *rkmsm.org*। সংগ্রহের তারিখ ১৫ জুলাই ২০২০।
4. ↑  "RKMSM | M.Phil"। *rkmsm.org*। সংগ্রহের তারিখ ১৫ জুলাই ২০২০।
5. ↑  "RKMSM | Ph. D."। *rkmsm.org*। সংগ্রহের তারিখ ১৫ জুলাই ২০২০।
6. ↑  "Ramakrishna Mission Sikshanamandira"। *rkmsm.org*। সংগ্রহের তারিখ ১৫ জুলাই ২০২০।

বহির্সংযোগসমূহ
--------------

* ওয়েব্যাক মেশিনে আর্কাইভকৃত ১৮ জুন ২০২০ তারিখে
**সিএম শফি সামি** একজন বাংলাদেশী কূটনীতিক।  রাষ্ট্রপতি ইয়াজউদ্দিন আহমেদের অধীনে তিনি বাংলাদেশের তত্ত্বাবধায়ক সরকারের উপদেষ্টা হিসাবে নির্বাচিত হয়েছিলেন এবং প্রায় তিন মাসের তিনজন উপদেষ্টা হাসান মাশুদ চৌধুরী, আকবর আলী খান ও সুলতানা কামালকে নিয়ে পদত্যাগ করেছিলেন।

প্রারম্ভিক জীবন
---------------

**শফি সামি** জামালপুর সরকারি কলেজ থেকে ম্যাট্রিক এবং সিলেটের এমসি কলেজ থেকে ইন্টারমিডিয়েট পাস করেছেন। তিনি যথাক্রমে ১৯৬২ এবং ১৯৬৩ সালে ঢাকা বিশ্ববিদ্যালয় থেকে পদার্থ বিজ্ঞানে স্নাতক এবং স্নাতকোত্তর লাভ করেন। ১৯৬৬ সালে তিনি পাকিস্তান সিভিল সার্ভিসে যোগ দেন। এর আগে তিনি কিছুদিন পাকিস্তান পারমাণবিক শক্তি কমিশন (পিএইসি) এবং পূর্ব পাকিস্তান সময়কালে বাংলাদেশ প্রকৌশল ও প্রযুক্তি বিশ্ববিদ্যালয়েও কাজ করেছেন ।

কর্মজীবন
--------

সামি প্রথম সার্ক শীর্ষ সম্মেলনের প্রধান সমন্বয়ক ছিলেন এবং সামিটের উপ-সাধারণ সম্পাদক নির্বাচিত হন। তিনি কায়রোতে বাংলাদেশ দূতাবাসে এবং প্যারিসের চার্জ-ডি-অ্যাফেয়ার্স হিসাবেও কাজ করেছেন। তিনি বসবাসকারী প্রতিনিধি হিসাবে ইউনেস্কোতেও কাজ করেছিলেন।

সামি ১৯৯৫ সালে ভারতে বাংলাদেশি হাই কমিশনার হন এবং ১৯৯৯ সাল পর্যন্ত সেখানে থেকে যান। এই সময়ে তিনি গঙ্গা পানি বিতরণ চুক্তি এবং পার্বত্য চট্টগ্রাম শান্তি চুক্তি স্বাক্ষর করতে গুরুত্বপূর্ণ ভূমিকা পালন করেছিলেন। এর পরে ২০০১ সাল পর্যন্ত তিনি পররাষ্ট্রসচিবের দায়িত্ব পালন করেন। ২০০১ সালের তত্ত্বাবধায়ক সরকারের সময় তিনি প্রধান পররাষ্ট্রসচিব হন। এছাড়া তিনি জাতিসংঘের আন্তর্জাতিক সিভিল সার্ভিস কমিশনের সদস্য ছিলেন। তিনি ইউএন, এনএএম, ওআইসিসহ অন্যান্য আন্তর্জাতিক সম্মেলনেও বাংলাদেশি প্রতিনিধিদের নেতৃত্ব দিয়েছিলেন।

তথ্যসূত্র
---------

1. ↑  "UN fails to adequately address issues of poverty: Shafi Sami"। Daily Star। মে ৭, ২০০৭।
2. ↑  "Hasina rejects interim govt formula"। *thedailystar.net*। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৯।

বহিঃসংযোগ
---------
রাজাকার (পাকিস্তান) নিবন্ধের সাথে বিভ্রান্ত হবেন না।
১৯৭১ সালের রাজাকারদের মৃত্যদণ্ডের দাবিতে শাহবাগ প্রজন্ম চত্বরে আন্দোলন
**রাজাকার** (رضا کار) হলো ব্যুৎপত্তিগতভাবে একটি আরবি শব্দ যার শাব্দিক অর্থ হল সেচ্ছাসেবী। এটি একটি ধার করা শব্দ হিসেবে উর্দু ভাষায় এসেছে। বাংলাদেশে, রাজাকার একটি অপমানজনক শব্দ, যার অর্থ বিশ্বাসঘাতক বা প্রতারক।

পাকিস্তান ও ভারতে
-----------------

মূল নিবন্ধসমূহ: রাজাকার (পাকিস্তান) ও রাজাকার (হায়দ্রাবাদ)
রাজাকাররা ছিল পূর্ব পাকিস্তানি আধা সামরিক বাহিনী যারা বাংলাদেশের মুক্তিযুদ্ধের সময় পাকিস্তানি সেনাবাহিনীকে মুক্তিবাহিনীর বিরুদ্ধে সাহায্য করতো।

পুলিশ কওমি রাজাকার হল পাকিস্তানের একটি সেচ্ছাসেবী বাহিনী যা পুলিশকে তাদের কাজের সময় সাহায্য করে থাকে।

হায়দ্রাবাদে, রাজাকাররা হল হায়দ্রাবাদের নিজাম প্রদেশ কর্তৃক ভারতের সাথে সংযোগসাধনের বিরোধিতা করার জন্য নিয়োগপ্রাপ্ত সেচ্ছাসেবী।

বাংলাদেশে
---------

বাংলা ভাষায়, রাজাকার হল একটি স্থানীয় গালি যা প্রধানত দেশদ্রোহীদের দেওয়া হয়ে থাকে। বাংলাদেশে এই অপমানজনক পরিভাষাটি পশ্চিমা পরিভাষা"জুডাস" ("দেশদ্রোহী")-এর সমার্থক। শব্দটি ১৯৭১ সালের পূর্ব পাকিস্তানি আধাসামরিক বাহিনী "রাজাকার" থেকে এসেছে।

তথ্যসূত্র
---------

1. ↑  "Archived copy" (পিডিএফ)। ২০১৩-১০-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৩-০২-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "THE PUNJAB QAUMI RAZAKARS ORDINANCE, 1965"। *Punjab Laws*। সংগ্রহের তারিখ ৬ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Faisal, Muhammad (৪ মার্চ ২০১৪)। "Failure to check corruption: Police mull razakar force abolition"। The Dawn। সংগ্রহের তারিখ ৬ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  মোরেস, ফ্রাঙ্ক, জওহরলাল নেহেরু, মুম্বাই: জাইকো। ২০০৭, পৃষ্ঠা ৩৯৪
5. ↑  Mookherjee, Nayanika (২০০৯)। Sharika Thiranagama, Tobias Kelly, সম্পাদক। *Traitors: Suspicion, Intimacy, and the Ethics of State-Building*। University of Pennsylvania Press। পৃষ্ঠা ৪৯। আইএসবিএন 978-0-8122-4213-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কামতাপুর প্রগতিশীল দল** (বর্তমানে কামতাপুর পিপলস পার্টির সাথে একীভূত হয়েছে) ভারতের উত্তর পশ্চিমবঙ্গের একটি রাজনৈতিক দল ছিল। দলের সভাপতি ছিলেন অতুল রায়। ২০০৬ সালের পশ্চিমবঙ্গ বিধানসভা নির্বাচনের আগে কামতাপুর পিপলস পার্টি থেকে বিভক্ত হয়ে দলটি গঠিত হয়েছিল। দলটি কামতাপুর রাজ্য গঠনের দাবি জানায়। কেপিপি জাতীয় গণতান্ত্রিক জোটের একটি অংশ ছিল।

রাজ্য গঠন ইস্যু
---------------

কামতাপুর রাজ্য গঠনের ইস্যুতে কামতাপুর প্রগ্রেসিভ পার্টি এবং কামতাপুর পিপলস পার্টির একই অবস্থান ছিল। কামতাপুর পিপলস পার্টিতে বিভক্তির জন্য উভয়েই একে অপরকে দোষারোপ করায় দুই দলের মধ্যে সম্পর্ক খুব একটা ভালো ছিল না। এছাড়াও, তারা গোর্খা জনমুক্তি মোর্চা (জিজেএম)-কে সমর্থনের ইস্যুতে সরে গেছে। কামতাপুর প্রগ্রেসিভ পার্টি জিজেএমকে সমর্থন করেছিল, যেখানে কামতাপুর পিপলস পার্টি এর বিরোধিতা করেছিল। কামতাপুর জনতা দল গোর্খাল্যান্ড রাজ্যের অন্তর্ভূক্ত করার জন্য কামতাপুরীদের অন্তর্গত হিসাবে বিবেচনা করা জমিগুলি সহ প্রত্যাখ্যান করেছিল। অন্যদিকে কামতাপুর প্রগতিশীল দল সম্ভাব্য গোর্খাল্যান্ড এবং কামতাপুর রাজ্যের মধ্যে সঠিক সীমাবদ্ধতার বিষয়ে কম সোচ্চার ছিল। জিজেএম এবং কামতাপুর প্রগতিশীল দল গ্রেটার কোচবিহার ডেমোক্রেটিক পার্টির সাথে সহযোগিতা করছিল, যেটি একটি 'বৃহত্তর কোচবিহার' রাজ্যের জন্য প্রচারণা চালাচ্ছিল।

কামতাপুর প্রগতিশীল দলও কামতাপুরী ভাষার সাংবিধানিক স্বীকৃতির জন্য প্রচারণা চালায়।

২০০৯ নির্বাচন
-------------

২০০৯ সালের এপ্রিলের মাঝামাঝি, লোকসভা নির্বাচনের আগে, কামতাপুর প্রগতিশীল দল ঘোষণা করে যে তারা দার্জিলিং আসনে ভারতীয় জনতা পার্টির প্রার্থী যশবন্ত সিংকে সমর্থন করবে। পশ্চিমবঙ্গের উত্তরাঞ্চলীয় জেলাগুলি থেকে একটি 'কামতাপুর রাজ্য' গঠনের কেন্দ্রীয় কেপিপির দাবিতে বিজেপি সমর্থন দেওয়ার প্রতিশ্রুতি দেওয়ার পরে এই ঘোষণা করা হয়েছিল। পরবর্তীকালে, দার্জিলিং-এ জাতীয়তাবাদী কংগ্রেস পার্টির প্রার্থী (যাকে কেপিপি সমর্থিত করেছিল), শান্ত কুমার সিংহ তার প্রার্থিতা প্রত্যাহার করে নেন।

তথ্যসূত্র
---------

1. 1 2  "The Telegraph - Calcutta (Kolkata) | North Bengal & Sikkim | Kamtapur parties pledge support for BJP"। Telegraphindia.com। ২০০৯-০৪-১৪। এপ্রিল ২১, ২০০৯ তারিখে মূল থেকে আর্কাইভ করা। সংগ্রহের তারিখ ২০১৪-০২-১৩।
2. ↑  "National : The hills are alive with the sounds of secessionism"। *The Hindu*। ২০০৬-০৪-২৩। ২০০৬-০৫-২২ তারিখে মূল থেকে আর্কাইভ করা। সংগ্রহের তারিখ ২০১৪-০২-১৩।
3. ↑  "West Bengal faces another blockade, this time for Kamtapur state - Thaindian News"। Thaindian.com। ২০০৮-০৬-২৫। ২০১৪-০২-২২ তারিখে মূল থেকে আর্কাইভ করা। সংগ্রহের তারিখ ২০১৪-০২-১৩।
4. ↑  "NDA gets one more ally - Lok Sabha Election news - Rediff.com"। Election.rediff.com। ২০০৯-০৫-০২। সংগ্রহের তারিখ ২০১৪-০২-১৩।
5. ↑  "Front Page : The demand for Statehood in north Bengal"। *The Hindu*। ২০০৯-০৪-২৪। ২০০৯-০৪-২৭ তারিখে মূল থেকে আর্কাইভ করা। সংগ্রহের তারিখ ২০১৪-০২-১৩।
6. ↑  "GJMM to announce poll stand on 10 Mar; KPP shutdown in four districts; Darjeeling seat on NCP mind"। Darjeelingtimes.com। ২০১৫-০৯-২৩ তারিখে মূল থেকে আর্কাইভ করা। সংগ্রহের তারিখ ২০১৪-০২-১৩।
7. ↑  Debasis Sarkar, ET Bureau Apr 15, 2009, 07.03pm IST (২০০৯-০৪-১৫)। "Kamtapur parties throw weight behind Jaswant - Economic Times"। Economictimes.indiatimes.com। সংগ্রহের তারিখ ২০১৪-০২-১৩। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
**দীপিকা টোপিওয়ালা** (বা **দীপিকা চিখালিয়া**; জন্ম: ২৯শে এপ্রিল ১৯৬৫) হলেন একজন ভারতীয় অভিনেত্রী এবং রাজনীতিবিদ। তিনি রামনন্দ সাগরের জনপ্রিয় টেলিভিশন ধারাবাহিক *রামায়ণে* দেবী সীতার চরিত্রে অভিনয়ের মাধ্যমে খ্যাতি অর্জন করেছিলেন। অতঃপর তিনি বেশ কয়েকটি ভারতীয় ঐতিহাসিক টেলিভিশন ধারাবাহিক করেছেন, যেগুলো তাঁকে দর্শকের মনে স্থান করে নিতে দারুণভাবে সহায়তা করেছিল।

পেশা
----

### চলচ্চিত্র জীবন

তিনি চলচ্চিত্র *সুন মেরি লায়লা* (১৯৮৩)-তে অভিনয় করার মাধ্যমে চলচ্চিত্র জগতে প্রবেশ করেন; যেখানে তিনি রাজ কিরণের মতো অভিনয়শিল্পীর সাথে অভিনয় করেছিলেন। অতঃপর তিনি রাজেশ খান্নার সাথে ৩টি ব্যবসায়িকভাবে সফল চলচ্চিত্রে অভিনয় করেছিলেন; যেগুলো হলো *রুপয়ে দশ করোড়*, *ঘর কা চিরাগ* এবং *খুদাই*। তিনি প্রভুর সাথে *নঙ্গল* (১৯৯২) নামে একটি মালয়ালম চলচ্চিত্রে এবং প্রসেনজিৎ চট্টোপাধ্যায়ের সাথে *আশা ও ভালোবাসা* নামক একটি বাংলা চলচ্চিত্রে অভিনয় করেছেন। তিনি গুজরাতি সুপার স্টার নরেশ কানোদিয়ার বিপরীতে *জোড়ে রহেজো রাজ* এবং *লাজু লখনের* মতো কয়েকটি গুজরাতি চলচ্চিত্রেও অভিনয় করেছেন।

দীপিকা চিখালিয়া রাজ কিরণের বিপরীতে ১৯৮৩ সালে মুক্তিপ্রাপ্ত *সুন মেরি লায়লা* নামক চলচ্চিত্রে প্রধান অভিনেত্রী হিসাবে আত্মপ্রকাশ করেছিলেন, তবে তাঁর প্রথম চলচ্চিত্রটি সফল হলেও তিনি ১৯৮৭ সাল পর্যন্ত প্রথম শ্রেণীর চলচ্চিত্রে অভিনয়ের প্রস্তাব পাননি। দীপিকা ১৯৮৫ সালে জনপ্রিয় টেলিভিশন ধারাবাহিক *দাদা দাদি কি কাহানি*-তে অভিনয় করেছেন। ইতোমধ্যে তিনি *ভগবান দাদা* (১৯৮৬), *কালা ধন্দা গোরে লোগ* (১৯৮৬) এবং *ডুরি* (১৯৮৯)-এর ব্যবসায়িকভাবে অসফল চলচ্চিত্রে অভিনয় করেছেন এবং দ্বিতীয় শ্রেণীর ভৌতিক চলচ্চিত্র *চীখ* (১৯৮৬) এবং *রাত কে অন্ধের মে* (১৯৮৭)-তে প্রধান নায়িকা হিসেবে অভিনয় করেছেন। যা বক্স অফিসে ভালো সাফল্য অর্জন করতে পারেনি।

### টেলিভিশন ও চলচ্চিত্র জীবন

পরবর্তীতে ১৯৮৭ সালে, তিনি রামনন্দ সাগরের জনপ্রিয় টেলিভিশন ধারাবাহিক *রামায়ণে* দেবী সীতার চরিত্রে অভিনয় করেছিলেন, যা তাঁকে জাতীয় খ্যাতি অর্জন করতে দারুণভাবে সহায়তা করেছিল। অতঃপর তিনি ১৯৮৮ সালে *বিক্রম অর বেতাল*, ১৯৮৯ সালে *দ্য সোর্ড অফ টিপু সুলতান* এবং *লব কুশ* এর মতো জনপ্রিয় টেলিভিশন ধারাবাহিকের কেন্দ্রীয় চরিত্রে অভিনয় করেছেন। হিন্দি চলচ্চিত্র জগতে তাঁর জনপ্রিয় চলচ্চিত্রগুলো হলো ১৯৮৯ সালে মুক্তিপ্রাপ্ত *ঘর কা চিরাগ* এবং ১৯৯১ সালে মুক্তিপ্রাপ্ত *রুপয়ে দশ করোড়*; দুটি চলচ্চিত্রেই তিনি রাজেশ খান্নার সাথে অভিনয় করেছিলেন এবং এই চলচ্চিত্র দুটিতে তাঁর চরিত্রটি কম সময়ের জন্য প্রদর্শিত হয়েছিল। অতঃপর তিনি *খুদাই* নামক একটি চলচ্চিত্রে অভিনয় করেছিলেন, যেটি ১৯৯৪ সালে বাণিজ্যিকভাবে ব্যর্থ চলচ্চিত্রের মধ্যে অন্যতম ছিল। ১৯৯০ সালে শঙ্কর নাগের বিপরীতে কেন্দ্রীয় নায়িকা হিসাবে তাঁর কন্নড় চলচ্চিত্রটি বক্স অফিসে বেশ জনপ্রিয় হয়েছিল। এছাড়াও প্রসেনজিৎ চট্টোপাধ্যায়ের বিপরীতে তাঁর বাংলা চলচ্চিত্র *আশা ও ভালোবাসা* (১৯৮৯) এবং প্রভুর বিপরীতে তামিল ছবি *নঙ্গল* (*১৯৯৯*) বক্স অফিসে বেশ জনপ্রিয় ছিল।

তথ্যসূত্র
---------

1. ↑  "Archived copy"। ১৫ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৩।

বহিঃসংযোগ
---------

* ভারতের সংসদীয় ওয়েবসাইটের সরকারী জীবনী চিত্র
* ইন্টারনেট মুভি ডেটাবেজে দীপিকা চিখালিয়া (ইংরেজি)
**মালিক মেহেরুন নিসা আফ্রিদি** ( উর্দু: ملک مہرالنساءآفریدی‎‎; পশতু: مالك مَہرُالنساءاپريدي; ৭ এপ্রিল, ১৯৪৩ – ৪ মার্চ, ২০১৩) ছিলেন একজন পাকিস্তানি আইনজীবী ও রাজনীতিবিদ। তিনি দু'বার সংসদ সদস্য ছিলেন। তিনি ১৯৮৮ থেকে ১৯৯০ সাল পর্যন্ত  এবং ২০০৮ থেকে ২০১৩ সাল পর্যন্ত  সংরক্ষিত নারী আসনে নির্বাচিত হয়েছিলেন। তিনি ১৯৬৮ সালের ২৪ শে এপ্রিল পাকিস্তান পিপলস পার্টিতে ছাত্রনেত্রী হিসাবে যোগ দিয়েছিলেন এবং ২০১৩ সালের ৪ মার্চ মৃত্যুর আগ পর্যন্ত তিনি নিজের দলের প্রতি অনুগত ছিলেন। তিনি পাকিস্তান পিপলস পার্টির কেন্দ্রীয় কার্যনির্বাহী কমিটির সদস্য ছিলেন।

প্রাথমিক জীবন
-------------

মালিক মেহেরুন নিসা আফ্রিদি ব্রিটিশ ভারতীয় সাম্রাজ্যের উত্তর-পশ্চিম সীমান্ত প্রদেশের পেশোয়ার শহরের আফ্রিদি গোষ্ঠীর মালিকদিন খেল বংশে জন্মগ্রহণ করেছিলেন যা বর্তমানে পাকিস্তানের খাইবার পাখতুনখোয়ার অংশ। তিনি জনাব ও জনাবা মালিক আবদুল মালিক আফ্রিদির কন্যা। নয় বছর বয়সে তাঁর বাবা মারা গিয়েছিলেন। তাঁর মা ছিলেন একজন স্কুল শিক্ষক এবং পরবর্তীতে জিএইচএসএস বেগম শাহাবুদ্দিন বিদ্যালয়ের অধ্যক্ষ।

তিনি পাকিস্তান গার্ল গাইড গাইডের সদস্য ছিলেন এবং পশ্চিম পাকিস্তান ও পূর্ব পাকিস্তানের (বর্তমান বাংলাদেশ ) বিভিন্ন ক্যাম্পে অংশ নিয়েছিলেন। ১৯৬৫ সালের ভারত-পাকিস্তান যুদ্ধের সময় তিনি একজন স্বেচ্ছাসেবক ছিলেন এবং ভারতের বিমান আক্রমণে আহতদের সহায়তা করার জন্য পেশোয়ারের লেডি রিডিং হাসপাতাল তাঁকে নিয়োগ দেওয়া হয়েছিল।

তিনি রাজনীতিতে যোগদানের জন্য নিজের মা ও মামার কাছ থেকে অনুপ্রাণিত হয়েছিলেন। তাঁর মা পাকিস্তান আন্দোলনে সক্রিয় ছিলেন এবং তিনি সর্বভারতীয় মুসলিম লীগের সদস্য ছিলেন। তাঁর মা ব্রিটিশ শাসনের বিরুদ্ধে পেশোয়ারে অনুষ্ঠিত অসংখ্য ঐতিহাসিক প্রতিবাদেও জড়িত ছিলেন।

কর্মজীবন
--------

মেহেরুন নিসা সরকারি পরিষেবা কমিশন কর্তৃক নির্বাচিত পশতু ভাষার প্রভাষিকা ছিলেন। তিনি পেশোয়ারের সুপরিচিত কলেজে "ফ্রন্টিয়ার কলেজ ফর উইমেন পেশোয়ার" এবং "মহিলা ডিগ্রি কলেজ নওশেরা"-তে শিক্ষকতা করেছিলেন।

তিনি ১৯৯৬ সালে বিচারপতি হিসাবে নিযুক্ত হতে অস্বীকার করেছিলেন যাতে তিনি পাকিস্তান পিপল পার্টিস উইমেন উইংয়ের (কেপি) সভাপতির পদে রাজনৈতিক কাজ চালিয়ে যেতে পারেন।

গ্রন্থপঞ্জি
-----------

* *গুলাবোনা* (২০১৫)

তথ্যসূত্র
---------

1. ↑  "National Assembly of Pakistan"। *www.na.gov.pk*। সংগ্রহের তারিখ ২৭ মে ২০১৮।
2. ↑
3. ↑
4. ↑  "Government of Pakistan" (পিডিএফ)। ৩ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ মে ২০১৮।
5. ↑  "Women's Parliamentary Caucus" (পিডিএফ)। সংগ্রহের তারিখ ২৭ মে ২০১৮।
6. ↑
**কালিগঞ্জ সরকারী কলেজ** (কালিগঞ্জ ডিগ্রি কলেজ নামেও পরিচিত) বাংলাদেশের দক্ষিণ পশ্চিম প্রান্তে সুন্দরবনের কোল ঘেষে কাকশিয়ালি নদীর দক্ষিণ প্রান্তে অবস্থিত সাতক্ষীরা জেলার কালিগঞ্জ উপজেলার একটি কলেজ। কলেজটি কালিগঞ্জ উপজেলার প্রথম উচ্চ মাধ্যমিক শিক্ষাপ্রতিষ্ঠান। কলেজটি ১৯৬৯ সালের ১লা জুলাই প্রতিষ্ঠিত হয়। ২০১৮ সালের ৮ আগস্ট কলেজটি সরকারিকরণ করা হয়।

প্রতিষ্ঠার পটভূমি
-----------------

কালিগঞ্জ উপজেলার শেখ আব্দুল গফুর, বন্দকাটি গ্রামের আলহাজ সগীর আহমেদ এবং শেখ আহম্মেদ আলী, জি এম উকালত আলী, শিক্ষক শেখ আব্দুর রহমান, আব্দুর রহিম পাড়, শেখ আব্দুল লতিফ, নূর মোহাম্মদ, শেখ গোলাম বারী, ইছাহাক আলী সরদারদের উদ্যোগে কলেজটি স্থাপিত হয়। নির্মাণ কালের হিসেবে এটা সাতক্ষীরা জেলার দ্বিতীয় কলেজ। সাতক্ষীরা সরকারি কলেজ পরই কলেজটি প্রতিষ্ঠা লাভ করে।

অবকাঠামো
--------

কলেজটি ৫.৮১৫০ একর জমির উপর প্রতিষ্ঠিত। প্রাচীর বেষ্ঠিত কলেজটির চৌহদ্দির ভিতরে ১টি শহীদ মিনার, ২টি পুকুর, বড় খেলার মাঠ, ছাত্রী কমনরুম, ছাত্রী আবাস (বর্তমানে অব্যবহৃত), ৪ তলা বিশিষ্ট বিজ্ঞান ভবন ও ৪ তলা বিশিষ্ট আইসিটি ভবন রয়েছে। আইসিটি ভবনটি শেখ কামালের নামে নামকরণ করা হয়েছে।

শিক্ষার্থী সংখা
---------------

এই কলেজে বর্তমানে একসাথে প্রায় ২৫০০ শিক্ষার্থীকে পাঠদানে সক্ষম।

শিক্ষাব্যবস্থার ক্রম-বিকাশ
--------------------------

কলেজটিতে ১৯৬৯ সাল থেকে এইচ,এস,সি পর্যায়ে মানবিক, বিজ্ঞান ও বাণিজ্য বিভাগে পাঠদান শুরু হয়। বর্তমানে এইচ এস সি তে ২০টি বিষয়ে পাঠদান করা হয়। কলেজে ১৯৭২- ৭৩ শিক্ষাবর্ষ থেকে ডিগ্রিপাস কোর্সে পাঠদান শুরু হয়। বর্তমানে বি এ, বি এস এস, বি এস সি ও বি কম বিভাগে ১৫টি বিষয়ে পাঠদান করা হয়। ২০০৫-০৬ শিক্ষাবর্ষ থেকে বাংলাদেশ উন্মুক্ত বিশ্ববিদ্যালয় এর অধীন উন্মুক্ত কোর্স ও একই শিক্ষাবর্ষ থেকে বাংলাদেশ কারিগরি শিক্ষা বোর্ডেও অধীন বিএম কোর্স চালু করা হয়। ২০০৭ সাল থেকে বিএ (অনার্স) সম্মান কোর্স চালু হয়। এখানে রাষ্ট্র বিজ্ঞান, ইসলামী শিক্ষা ও ব্যবস্থাপনা এই ৩টি বিষয়ে অনার্স কোর্সে পাঠদান করা হয়।

বিভাগ
-----

* এইচএসসি কোর্স:

1. বিজ্ঞান
2. ব্যবসায় শিক্ষা
3. মানবিক

* ডিগ্রি (পাস) কোর্স:
* বি.এ বিভাগ (পাস)
* বি এস এস বিভাগ (পাস)
* বি. বি. এস. বিভাগ (পাস)
* অনার্স কোর্স:

1. রাষ্ট্র বিজ্ঞান
2. ইসলামী শিক্ষা
3. ব্যবস্থাপনা

* কারিগরি শিক্ষা কোর্সঃ

1. বি এম

তথ্যসূত্র
---------

1. ↑  "কালিগঞ্জ উপজেলা"। *জাতীয় তথ্য বাতায়ন কালিগঞ্জ উপজেলা*। ২০২০-০১-২৪ তারিখে মূল থেকে আর্কাইভ করা। সংগ্রহের তারিখ ২০২০-০১-২৫।
2. 1 2 3 4  "কালিগঞ্জ সরকারি কলেজ, পর্ব-০১ : কলেজ প্রতিষ্ঠা, পরিচালনা ও অগ্রযাত্রা"। *দৈনিক সাতনদী* (ইংরেজি ভাষায়)। সংগ্রহের তারিখ ২০২০-০১-২৫।

বহিঃসংযোগ
---------

* সাতক্ষীরা সরকারি কলেজ
* কালীগঞ্জ উপজেলা, সাতক্ষীরা
* নলতা আহছানিয়া মিশন রেসিডেন্সিয়াল কলেজ
**ফুটবল ক্লাব আনিয়াং** (কোরীয়: 안양시민프로축구단, ইংরেজি: FC Anyang; সাধারণত **এফসি আনিয়াং** এবং সংক্ষেপে **আনিয়াং** নামে পরিচিত) হচ্ছে আনিয়াং ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০১৩ সালে প্রতিষ্ঠিত হয়েছে। ১৮,২১৬ ধারণক্ষমতাবিশিষ্ট আনিয়াং স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় লি উ-হিউং এবং সভাপতির দায়িত্ব পালন করছেন আনিয়াংয়ের গভর্নর। বর্তমানে দক্ষিণ কোরীয় রক্ষণভাগের খেলোয়াড় বেক দং-কিউ এই ক্লাবের অধিনায়কের দায়িত্ব পালন করছেন।

কিম হিয়ং-জিম, বেক দং-হিউ, জু হিউন-উ, জনাথন মোয়া এবং কো কিউং-মিনের মতো খেলোয়াড়গণ আনিয়াংয়ের জার্সি গায়ে মাঠ কাঁপিয়েছেন।

ইতিহাস
------

২০১৩ মৌসুমে, পেশাদার ফুটবল ক্লাব হিসেবে প্রথম মৌসুমে আনিয়াং দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ কে লিগ চ্যালেঞ্জে প্রতিদ্বন্দ্বিতা করেছিল; উক্ত মৌসুমে আনিয়াং ১২ জয় এবং ৯ ড্রয়ে সর্বমোট ৪৫ পয়েন্ট অর্জন করে ২০১৩ কে লিগ চ্যালেঞ্জের সামগ্রিক পয়েন্ট তালিকায় ৫ম স্থান অর্জন করেছিল। কে লিগ চ্যালেঞ্জের উক্ত মৌসুমে দক্ষিণ কোরীয় আক্রমণভাগের খেলোয়াড় পার্ক সুং-জিন ৭টি গোল করে আনিয়াংয়ের হয়ে সর্বোচ্চ গোল করেছিলেন।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑

বহিঃসংযোগ
---------


উইকিমিডিয়া কমন্সে **ফুটবল ক্লাব আনিয়াং** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (কোরীয়) (ইংরেজি)
**গায়ত্রী গোবিন্দরাজ** (জন্ম ২৭শে এপ্রিল ১৯৯১) একজন ভারতীয় ক্রীড়াবিদ যিনি ১০০ মিটার হার্ডলস (বাধা দৌড়) এবং ট্রিপল জাম্প ইভেন্টে প্রতিদ্বন্দ্বিতা করেন। তিনি অলিম্পিক গোল্ড কোয়েস্ট দ্বারা সমর্থিত। এটি একটি অলাভজনক সংস্থা, যারা ভারতীয় ক্রীড়াবিদদের দক্ষতা সনাক্ত করে এবং তাঁদের সমর্থন করে।

প্রাথমিক জীবন
-------------

গায়ত্রী তিরুচির কাছে একটি ছোট গ্রাম থেকে এসেছেন, গ্রামটির নাম আরিয়ালুর। তিনি একটি দরিদ্র পটভূমি থেকে এসেছেন এবং খ্যাতি অর্জনের আগে, তাঁর পরিবারের পক্ষে রোজকার প্রয়োজনীয় জিনিষ জোগাড় করা কঠিন হয়ে পড়ত। তাঁর অর্থনৈতিক প্রেক্ষাপটের কারণে তাঁর বাবা-মা তাঁকে কোন আনুষ্ঠানিক প্রশিক্ষণ দিয়ে উঠতে পারেন নি এবং তিনি দ্য ইন্ডিয়ান এক্সপ্রেসকে দেওয়া একটি সাক্ষাৎকারে বলেছেন, "*আমার বাবা-মা এখন মনে করেন যে আমি আমার শৈশবে প্রচুর দৌড়াদৌড়ি করে বেড়াতাম।* *স্কুলে, আমি প্রতিটি টুর্নামেন্টের প্রতিটি অ্যাথলেটিক ইভেন্টে অংশগ্রহণ করতাম*।"

তাঁর দ্বাদশ শ্রেণীর পরীক্ষায় ৯১ শতাংশ নম্বর অর্জন করার পর, তিনি সেন্ট জোসেফ কলেজ অফ ইঞ্জিনিয়ারিং থেকে কম্পিউটার-ইঞ্জিনিয়ারিং পড়তে চেন্নাই আসেন।

কর্মজীবন এবং অর্জন
------------------

বিভিন্ন আন্তঃ কলেজ ক্রীড়া ইভেন্টে অংশগ্রহণ করার পর, তিনি রাইচুরে ১৮তম জোন জুনিয়র আন্তঃ-রাষ্ট্রীয় অ্যাথলেটিক চ্যাম্পিয়নশিপ (২০০৬) এর মাধ্যমে খ্যাতির আলোয় আসেন। এতে তিনি অনূর্ধ্ব-১৬ বিভাগে ১০০ মি হার্ডল রেসে (বাধা দৌড়) সোনা জিতেছিলেন। তিনি ২০০৬ সালে অনূর্ধ্ব-১৮ বিভাগে পুনম বেলিয়াপ্পার ১১ বছরের পুরনো ১৪.৪০ সেকেন্ডের রেকর্ডটি ভেঙে দিয়েছিলেন। ২০০৮ সালে তিনি এই রেকর্ডকে আরও উন্নত করে ১৪.০৪ সেকেন্ড সময় নিয়ে দৌড়েছিলেন। মহীশূরে তিনি ০.০২ সেকেন্ড কম সময় নিয়ে নিজের রেকর্ডটিকেই আরও উন্নত করেন।

২০১০ সালে নতুন দিল্লিতে কমনওয়েলথ গেমসের ট্রিপল জাম্প ইভেন্টের সময় তাঁর বাম হাঁটুতে চোট লেগেছিল। তাঁর বাম পায়ে অস্ত্রোপচারের পর, তিনি দ্য হিন্দুকে দেওয়া একটি সাক্ষাৎকারে তিনি বলেছিলেন যে তিনি আবারও খেলাধুলার অংশ নেওয়ার জন্য কঠোর অনুশীলন করছেন।

তথ্যসূত্র
---------

1. ↑  "Saina's Hong Kong trip funded by Olympic Gold Quest"। *The Times of India*। ১৫ ডিসেম্বর ২০১০। ১৭ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৩।
2. 1 2  "No hurdle is too high for Gayathri"। *The New Indian Express*। সংগ্রহের তারিখ ২০১৯-০৭-২৭।
3. ↑  "No hurdle is too high for Gayathri". *The New Indian Express*. Retrieved 27 July 2019.
4. ↑  "No hurdle is too high for Gayathri"। *The New Indian Express*। সংগ্রহের তারিখ ২০১৯-০৭-২৭।
5. ↑  Keerthivasan, K. (২০১২-০৯-২৬)। "Gayathri on a comeback trail"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৯-০৭-২৭।

বহিঃসংযোগ
---------

* গায়ত্রী গোবিন্দরাজের আইএএএফ প্রোফাইল (ইংরেজি)
* গায়ত্রী গোবিন্দরাজ অলিম্পিক গোল্ড কোয়েস্টে

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* বিশ্ব অ্যাথলেটিকস

 |
**পীতাম্বর দাস** হলেন একজন বাঁকুড়া অধিবাসী লোকশিল্পী। তিনি বাঁকুড়া জেলার  ওন্দা থানার অন্তর্গত একটি গ্রামে জন্মগ্রহণ করেন। যদিও তাঁর সম্পর্কে বিশেষ কোনো তথ্য জানা যায় না। তিনি মূলত বিপ্লবী ক্ষুধিরাম বসুকে উৎসর্গ ও সম্মাননা স্বরূপ "একবার বিদায় দে মা ঘুরে আসি "গান রচনার জন্য বিখ্যাত হয়ে আছেন।

রচনাবলি
-------

তিনি বৈষ্ণব পদাবলী রচনার জন্য বিখ্যাত। তিনি গোপালদাস ভণিতায় অনেকগুলি পদ রচনা করেন। সুকবি পীতাম্বর পিতৃরচিত রসকল্পরল্পীর অষ্টম কলি অবলম্বনে রাসমঞ্জরী গ্ৰন্থ রচনা করেন। ‘শ্ৰীমন্নরহরিশাখা-নির্ণয়’ নামে সংস্কৃত পুস্তিকাটিও তাঁর রচিত।

তথ্যসূত্র
---------

1. ↑  Sadi, Anup (২০২২-০৪-০৮)। "একবার বিদায় দে মা ঘুরে আসি - পীতাম্বর দাসের রচিত বাংলা দেশপ্রেমের গান"। *ফুলকিবাজ* (ইংরেজি ভাষায়)। সংগ্রহের তারিখ ২০২৩-০৮-১৬।
2. ↑  পিতম্বর, বসু (১৭ আগস্ট ২০২৩)। "পিতম্বর বসু"। । Archived from the original on ১৭ আগস্ট ২০২৩। সংগ্রহের তারিখ ।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য); `|ওয়েবসাইট=` এ বহিঃসংযোগ দেয়া (সাহায্য)উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**ভারতের মার্ক্সবাদী কমিউনিস্ট পার্টি**, এমসিপিআই ভারতের একটি রাজনৈতিক দল যা ১৯৮৩ সালে মোহন পুনামিয়ার নেতৃত্বে গঠিত হয়েছিল। এটি ভারতের কমিউনিস্ট পার্টির (মার্ক্সবাদী) একটি বিচ্ছিন্ন দল হিসাবে আবির্ভূত হয়েছিল যা ১৯৬৪ সালের মূল কর্মসূচিতে আটকে ছিল। দলের সাধারণ সম্পাদক ছিলেন জগজিৎ সিং লায়ালপুরী (পূর্বতন সর্বভারতীয় কিষাণ সভার সাধারণ সম্পাদক)।

এমসিপিআই অন্ধ্রপ্রদেশ, বিহার, পাঞ্জাব, পশ্চিমবঙ্গ, রাজস্থান, তামিলনাড়ু, উত্তরপ্রদেশ ইত্যাদি রাজ্যে সক্রিয় ছিল।

২০০৫ সালে ভারতের মার্ক্সবদী কমিউনিস্ট পার্টির একীকরণের মাধ্যমে পাঞ্জাবের সিপিআই(এম) থেকে মঙ্গত রাম পাসলার নেতৃত্বাধীন বিচ্ছিন্ন দল – কমিউনিস্ট পার্টি মার্ক্সবাদী (পাঞ্জাব), বিটিআর-ইএমএস-একেজি জানকেয়া বেদি (কেরল-ভিত্তিক। সিপিআই(এম) এর স্প্লিন্টার গ্রুপ, যা এসআইটিইউ) এবং পশ্চিমবঙ্গে হরদান রায় গ্রুপের মধ্যে ছিল এবং ভারতের মার্ক্সবাদী কমিউনিস্ট পার্টি (সংযুক্ত) গঠন করেছিল।

প্রধান গণ সংগঠন
---------------

* অল ইন্ডিয়া সেন্টার অফ ট্রেড ইউনিয়ন (AICTU)
* অল ইন্ডিয়া কিষান ফেডারেশন (AIKF)
* অল ইন্ডিয়া এগ্রিকালচারাল ওয়ার্কার্স ফেডারেশন (AIAWF)
* অল ইন্ডিয়া ফেডারেশন অফ ডেমোক্রেটিক ইয়ুথ (AIFDY)
* অল ইন্ডিয়া ফেডারেশন অফ ডেমোক্রেটিক উইমেন (AIFDW)
* অল ইন্ডিয়া ফেডারেশন অফ ডেমোক্রেটিক স্টুডেন্ট (AIFDS)

২০০৪ সালের লোকসভা নির্বাচনের আগে এমসিপিআই ভারতের কমিউনিস্ট পার্টি (মার্ক্সবাদী-লেনিনবাদী) লাল পতাকা এবং কমিউনিস্ট পার্টি অফ ইন্ডিয়া (মার্ক্সবাদী-লেনিনবাদী) দ্বারা সূচিত ফ্রন্টে অংশগ্রহণ করে।

২০০৫ সালে এমসিপিআই অন্যান্য স্প্লিন্টার গ্রুপের সাথে একীভূত হয়ে মার্কসবাদী কমিউনিস্ট পার্টি অফ ইন্ডিয়া (ইউনাইটেড) গঠন করে।

লোকসভা নির্বাচনের ফলাফল:
* ২০০৪: অন্ধ্রপ্রদেশ থেকে ৪ জন প্রার্থী,
* ১৯৯৯: অন্ধ্রপ্রদেশ থেকে ৭ জন প্রার্থী, মোট ১,২০,২২০ ভোট
* ১৯৯৮: অন্ধ্রপ্রদেশ থেকে ২ প্রার্থী, মোট ২৪,৪১৭ ভোট
* ১৯৯৬: অন্ধ্রপ্রদেশ থেকে ২ প্রার্থী, মোট ৩৩,৯০০ ভোট
* ১৯৯১: অন্ধ্রপ্রদেশ থেকে ৮ প্রার্থী, পশ্চিমবঙ্গ থেকে 1 জন, মোট ৪৩,০৮৫ ভোট
* ১৯৮৯: অন্ধ্রপ্রদেশ থেকে ৩ জন প্রার্থী, মোট ১,০০,৩০০ ভোট

রাজ্য বিধানসভা নির্বাচন

* অন্ধ্রপ্রদেশ ১৯৯৯: ৭৪ জন প্রার্থী, মোট ১,৩২,৬০১ ভোট
* বিহার ২০০০: ৬ জন প্রার্থী, ৮,৮৬১ ভোট
* রাজস্থান ২০০৩: ১ জন প্রার্থী, ২,১১১ ভোট
* রাজস্থান ১৯৯৮: ২ জন প্রার্থী, মোট ৫৪২ ভোট
* পশ্চিমবঙ্গ ২০০১: ১ জন প্রার্থী, ২,০১৪ ভোট

তথ্যসূত্র
---------

1. ↑  The Tribune, Chandigarh, India – Punjab
2. ↑  "Details of Party performance"। ৩০ আগস্ট ২০০৪ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০০৪।
**হিমা দাস** (ইংরেজি: Hima Das), (জন্ম ৯ জানুয়ারি ২০০০) একজন ভারতীয় অ্যাথলিট। তিনিই ভারতের প্রথম অ্যাথলিট যিনি যে কোনও পর্যায়ের বিশ্ব চ্যাম্পিনশিপের ট্র‌্যাক ইভেন্টে সোনা জিতেছেন। ২০১৮ সালের অনূর্ধ্ব ২০ জুনিয়র বিশ্ব চ্যাম্পিয়নশিপ, ফিনল্যান্ডের ট্যামপেয়ারে, মহিলাদের ৪০০ মিটারে স্বর্ণ পদক জিতে নিতে সময় নিয়েছেন ৫১.‌৪৬ সেকেন্ড। ২০১৮ জাকার্তা, এশিয়ান গেমসে তিনি মহিলাদের ৪০০ মিটারে রৌপ্য পদক এবং মহিলাদের ৪ x 8০০ মিটারে রিলে ও ৪\*৪০০ মিটার মিশ্র রিলেতে স্বর্ণ পদক জিতেছেন।

প্রাথমিক জীবন
-------------

হিমা ২০০০ সালের ৯ জানুয়ারি অসমের নগাঁও জেলার ধিং গ্রামে জন্ম গ্রহণ করেন। তার পিতা রনজিৎ দাস এবং মাতা জোনালি দাস। তিনি তাদের ষষ্ঠ এবং কনিষ্ঠতম সন্তান। তার পিতা একজন চাষি। তিনি ছোটবেলা থেকেই খেলাধুলা ভালো বাসতেন, প্রথমে ফুটবল দিয়ে শুরু, স্থানীয় ছেলেদের সাথে খেলতেন, তারপর একদিন এক স্থানীয় কোচ পরামর্শ দেন অ্যাথলেটিক্স গ্রহণ করার জন্য। সেই শুরু, আর পিছনে তাকাতে হয়নি।

শীঘ্রই, এক আন্তঃ জেলা প্রতিয়োগিতায়, তিনি ১০০ এবং ২০০ মিটারে স্বর্ণ পদক জিতে নেন। সেখানে, তাকে এক যুব কল্যাণ অধিদপ্তরের অ্যাথলেটিক্সের কোচ, নিপন দাস দেখতে পান এবং তার কথায়, "হিমা সস্তা স্পাকিস পরে হাওয়ার মত দৌড়েছিলেন, এমন প্রতিভা তিনি আগে কখনো দেখেননি।" নিপন দাস ঠিক করেন হিমাকে কোচিং করাবেন, তিনি হিমার পিতাকে বোঝান যে হিমার অ্যাথলেটিক্সকে ভবিষ্যৎ আছে এবং তিনি যেন হিমাকে তার গ্রাম থেকে ১৪০ কিলোমিটার দূরে গুয়াহাটিতে স্থানান্তর করার অনুমতি দেন যাতে হিমা অ্যাথলেটিক্সকে উন্নতি করতে পারে এবং অবশেষে হিমার পিতা সম্মতি দেন।

হিমা সারুজাই স্পোর্টস কমপ্লেক্সের কাছাকাছি একটি ভাড়াটে বাসস্থানে থাকবার জন্য ব্যবস্থা করে দেন তার কোচ নিপন দাস এবং তিনি অবশেষে রাষ্ট্র একাডেমীতে হিমাকে ভর্তি নেওয়ার জন্য আর্জি জানান, 
যেহেতু একাডেমীতে শুধু বক্সিং এবং ফুটবল শেখানো হত, অ্যাথলেটিকদের জন্য কোন পৃথক উইং ছিল না, কিন্তু কর্মকর্তারা হিমার পারফরম্যান্স দেখার পর তাকে ভর্তি নেন। কোচ নিপন দাসের সহযোগিতায় এবং নিজের চেষ্টার ফলে আজ তিনি কিছু করে দেখাতে পেরেছেন।

আন্তর্জাতিক প্রতিযোগিতা
-----------------------

| বছর | প্রতিযোগিতা | ঘটনাস্থল | স্থান | ঘটনা | নোট |
| --- | --- | --- | --- | --- | --- |
| ২০১৮ | ২০১৮ কমনওয়েলথ গেমস | গোল্ড কোস্ট, অস্ট্রেলিয়া | ষষ্ঠ | ৪০০ মিটার | ৫১.৩২ সেকেন্ড |
| ২০১৮ কমনওয়েলথ গেমস | গোল্ড কোস্ট, অস্ট্রেলিয়া | সপ্তম | 8\*৪০০ মিটার রিলে (দলগত ইভেন্ট) | ৩.৩৩.৬১ সেকেন্ড |
| ২০১৮ আইএএএফ ওয়ার্ল্ড (ইউ-২০) চ্যাম্পিয়নশিপস | ট্যামপেয়ার, ফিনল্যাণ্ড | প্রথম | ৪০০ মিটার | ৫১.‌৪৬ সেকেন্ড |

তথ্যসূত্র
---------

1. ↑  "Hima Das scripts history wins Under-20 Gold in 400m"। *The Times of India*। ২০১৮-০৭-১৩। সংগ্রহের তারিখ ২০১৮-০৭-১৩।
2. ↑  "Asian Games 2018: Hima Das wins silver in 400m with National Record"। *IndiaToday.in*। ২০১৮-০৮-২৬। সংগ্রহের তারিখ ২০১৮-০৮-২৬।
3. 1 2 3 4 5 6  "From Assam's rice fields, 18-year-old Hima Das gives India its first world gold medal on track"। *The Indian Express*। ২০১৮-০৭-১৩। সংগ্রহের তারিখ ২০১৮-০৭-১৩।
4. ↑  Hima Das. IAAF. Retrieved 2018-07-13.
স্বতন্ত্র **ভারত পক্ষ** (অনুবাদ: *স্বাধীন ভারত পার্টি* ; abbr. **এসবিপি**) হল ভারতের মহারাষ্ট্রের একটি উদার রাজনৈতিক দল, ১৯৯৪ সালে শরদ অনন্তরাও যোশী (প্রাক্তন **শেতকারি সংগঠন** নেতা) দ্বারা প্রতিষ্ঠিত।  এটি সি. রাজাগোপালাচারীর স্বতন্ত্র পার্টিতে এর শিকড় দাবি করে।  এটি ২০০৪ সালের মহারাষ্ট্র বিধানসভা নির্বাচনে একটি আসন জিতেছিল, সফলভাবে রাজুরা নির্বাচনী এলাকা থেকে ওয়ামনরাও চটাপ দ্বারা প্রতিদ্বন্দ্বিতা করেছিলেন।   দলটি মোট ৭ জন প্রার্থী ঘোষণা করেছিল।  পার্টির প্রতিষ্ঠাতা শরদ অনন্তরাও যোশী ২০০৪ থেকে ২০১০ সাল পর্যন্ত রাজ্যসভায় দল এবং মহারাষ্ট্রের প্রতিনিধিত্ব করেছিলেন 

দলটি ভারতীয় জনতা পার্টির পাশাপাশি শিবসেনার সাথে জোটবদ্ধ ছিল।  দলটি পৃথক বিদর্ভ রাজ্যের দাবিকে সমর্থন করে। 

২৮ মার্চ ২০২২-এ, এসবিপি স্বর্ণ ভারত পার্টির সাথে একীভূত হয় এবং স্বাধীন ভারত পার্টিতে পরিণত হয়।

তথ্যসূত্র
---------

1. 1 2  Sharad Joshi joins hands with NDA, Yukta Mookhey in BJP. The Hindu (2004-03-06). Retrieved on 2012-10-26.
2. ↑  ::Welcome to CCS::  ওয়েব্যাক মেশিনে আর্কাইভকৃত ২০০৭-০৯-২৭ তারিখে. Ccsindia.org. Retrieved on 2012-10-26.
3. ↑  State Elections 2004 – Constituency wise detail for 154-Rajura Constituency of Maharashtra  ওয়েব্যাক মেশিনে আর্কাইভকৃত ২০০৭-০৯-৩০ তারিখে
4. 1 2  Kalpana Sharma (2004-10-17). Congress-NCP retains Maharashtra. The Hindu. Retrieved on 2012-10-26.
5. ↑  State Elections 2004 Partywise Contestants in MAHARASHTRA
6. ↑  Member's Web Site  ওয়েব্যাক মেশিনে আর্কাইভকৃত ২০০৭-০৯-৩০ তারিখে. 164.100.24.167:8080. Retrieved on 2012-10-26.
পোইক্কাল কুঠিরাই আত্তম অভিনয়শিল্পী
**পোইক্কাল কুঠিরাই আত্তম** ( *পোই* - মিথ্যা, *কাল* - পা, *কুঠিরাই* - ঘোড়া) বা **পুরভি আট্টম** ( তামিল :பொய்க்கால் குதிரை ஆட்டம்) (নাকদু নৃত্যের তামিল ঘোড়ার একটি নৃত্য) এটি এমন এক ধরনের নৃত্য যা একটি কৃত্রিম ঘোড়ার ভিতরে একটি ফাঁক রেখে পরিবেশন করা হয় যাতে একজন ব্যক্তি নৃত্যটি সম্পাদন করার জন্য এটিতে প্রবেশ করতে পারে।

উপকরণ
-----

একটি নকল ঘোড়ার শরীরটি হালকা ওজনের উপকরণ (পাট, পিচবোর্ড, কাগজ এবং কাচ) দিয়ে তৈরি এবং নকল ঘোড়ারটির পাশের কাপড়টি নর্তকের পা ঢেকে রাখে। নর্তকরা তাদের পায়ের সাথে কাঠের পা বেঁধে রাখে যাতে মেঝেতে টোকা দিলে শব্দ হয়, যা ঘোড়ার খুরের মতো শোনায়। নর্তক তলোয়ার বা চাবুক ব্যবহার করে।

অভিনেতা
-------

এই লোকনৃত্য পরিবেশনের জন্য প্রচুর প্রশিক্ষণ এবং দক্ষতার প্রয়োজন। অনুষ্ঠানটি পুরুষদের পাশাপাশি নারীদের দ্বারাও উপস্থাপিত হয়। এই শৈল্পিক পরিবেশনা সাধারণত ধর্মীয় উৎসবের সময় করা হয় যা জনসাধারণকে বিনোদন প্রদান করে।

আবহ সঙ্গীত
----------

এই নৃত্যটি ক্ল্যারিওনেট, ড্রাম, দক্ষিণ ভারতীয় লোক নৃত্যের বাদ্যযন্ত্র যেমন কুন্ডালম, নাইয়ান্দি মেলাম, থাভিল, নাধস্বরম, পাম্বাই এবং থালামের সঙ্গীতের সাথে পরিবেশিত হয়।

কর্মক্ষমতা
----------

এই শৈল্পিক পরিবেশনাটি আইয়ানার উপাসনার সাথে যুক্ত এবং প্রধানত তাঞ্জাভুরের চারপাশে পরিবেশিত হয়। এই নৃত্যটি রাজা এবং রানীর ছদ্মবেশে একজোড়া নর্তক দ্বারা সঞ্চালিত হয়। কখনো কখনো, তারা অ্যাক্রোব্যাটিক্সে লিপ্ত হয় এবং তারা একসাথে ঘন্টার পর ঘন্টা লোকদের বিনোদন দেয়। নতুন দিল্লিতে প্রজাতন্ত্র দিবসের উৎসবে নকল-ঘোড়ার অনুষ্ঠান হল অন্যতম প্রধান আকর্ষণ এবং প্রতি বছর তামিলনাড়ু থেকে লোক শিল্পীদের পাঠানো হয় এই অনুস্থানে উপস্থাপন করার জন্য।

বিকল্প দৃশ্য
------------

পোইকাল কুঠিরাই নৃত্যের উপর সাম্প্রতিক গবেষণা এই অতিকথনকে দূর করেছে যে এই শিল্পটি প্রাচীন এবং মারাঠা বংশোদ্ভূত।

তথ্যসূত্র
---------

1. ↑  "South India travel agents,music,dance,Mumbai,Delhi,Kerala,Chennai,Goa,Karnataka"। ৬ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৫।
2. ↑  "Puravai Attam-Art of Tamil Nadu-dance of Tamil Nadu-Karakoram dance-puravali attam-arayar natanam-podikazhi attam"। সংগ্রহের তারিখ ৩০ জুন ২০১৫।
3. ↑  "Tamil Nadu Traditional, Cultural&Educational Trust"। ২১ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৫।
4. ↑  "::Welcome to Thanjavore Folk Dances::Video Gallery"। সংগ্রহের তারিখ ৩০ জুন ২০১৫।
5. ↑  Prakash Talwar, "Travel and Tourism Management", Isha Books, Delhi, 2006. pp.134
6. ↑  Krishnamachari, Suganthy (২৫ মার্চ ২০১০)। "Dances with a past"। *The Hindu*। সংগ্রহের তারিখ ১৫ জুলাই ২০২০।

টেমপ্লেট:Dance forms of Tamil Nadu
**দি হাঙ্গার প্রজেক্ট** (টিএইচপি), ১৯৭৭ সালে ২৫ বছরের মধ্যে বিশ্ব ক্ষুধা দূর করার বিবৃত লক্ষ্য নিয়ে প্রতিষ্ঠিত, একটি সংস্থা যা বিশ্ব ক্ষুধার টেকসই অবসানের জন্য প্রতিশ্রুতিবদ্ধ। এটি জন্মগতভাবে প্রাপ্ত অমিত সম্ভাবনাকে কাজে লাগিয়ে মানুষকে দারিদ্রমুক্ত এবং আত্মনির্ভরশীল হিসেবে গড়ে তোলে এবং সে উদ্দেশে সমাজের প্রতিটি মানুষকে উজ্জীবিত ও সংগঠিত করার লক্ষ্যে কাজ করে। আফ্রিকা, এশিয়া এবং ল্যাটিন আমেরিকায় এটির চলমান কর্মসূচি রয়েছে, যেখানে এটি স্বাস্থ্য, শিক্ষা, পুষ্টি এবং পারিবারিক আয়ে টেকসই অগ্রগতি অর্জনের জন্য গ্রামীণ তৃণমূল সম্প্রদায়কে একত্রিত করার লক্ষ্যে কর্মসূচি বাস্তবায়ন করে।  টিএইচপি হল একটি ৫০১(সি)(৩) অলাভজনক দাতব্য সংস্থা যা ক্যালিফোর্নিয়া রাজ্যে অন্তর্ভুক্ত।

পরিচালনা দেশ
------------

২০১৯ সালে, দ্য হাঙ্গার প্রজেক্ট আফ্রিকায় সক্রিয় বলে দাবি করেছে ( বেনিন, বুরকিনা ফাসো, ইথিওপিয়া, ঘানা, মালাউই, মোজাম্বিক, সেনেগাল এবং উগান্ডায় ), দক্ষিণ এশিয়া (বাংলাদেশ ও ভারত), এবং ল্যাটিন আমেরিকা ( মেক্সিকো এবং পেরু, যেখানে টিএইচপি পেরু বা চিরাপাকের আদিবাসী সংস্কৃতি কেন্দ্রের সাথে অংশীদারিত্ব করেছে)। মার্কিন যুক্তরাষ্ট্রে এর বৈশ্বিক সদর দফতর ছাড়াও অস্ট্রেলিয়া, কানাডা, জার্মানি, জাপান, নেদারল্যান্ডস, নিউজিল্যান্ড, সুইডেন, সুইজারল্যান্ড এবং যুক্তরাজ্যেও এর অফিস রয়েছে।

প্রাথমিক কার্যক্রম
------------------

আফ্রিকায়, টিএইচপি একটি "ইপিসেন্টার রণনীতি" প্রয়োগ করে, ১০ থেকে ১৫ গ্রামের সমষ্টিগত করে সম্প্রদায় কেন্দ্র গঠন করে, স্থানীয় সরকারী সংস্থা এবং সম্প্রদায় ভিত্তিক সংস্থাগুলির সাথে সহযোগিতা করে এবং তাদের নিজস্ব কর্মসূচিগুলি প্রতিষ্ঠা এবং পরিচালনা করে যাত্রাপথের উন্নয়ন, শিক্ষা, পুষ্টি এবং পরিবারের আয় উন্নয়নে মানসিক গ্রামীণ সম্প্রদায়গুলি সংহত করে। এছাড়াও, ভারতে টিএইচপি নির্বাচিত নারী পঞ্চায়েত নেতৃদের সংগঠন এবং প্রশিক্ষণ সহায়তা করে। বাংলাদেশে, টিএইচপি লৈংগিক সমস্যা এবং নেতৃদের জন্য নেতৃত্বের উপর কেন্দ্রিত প্রশিক্ষণ পরিচালনা করে যারা তারপরে স্থানীয় সভা আয়োজন করে, কার্যশালা পরিচালনা করে এবং বিবাহের আগে ও দায়রা, পুষ্টিনিরোধ, মাতৃত্ব এবং শিশু মৃত্যুর বিরুদ্ধে, লিঙ্গ বিভেদ এবং সমানতা, অপশিক্ষা এবং দুর্নীতির বিরুদ্ধে প্রচার প্রচার কার্যক্রম করে থাকে। ল্যাটিন আমেরিকায়, টিএইচপি সম্প্রদায় নারীদের অর্থনৈতিক বাইরে আসার জন্য সম্প্রদায় হিসেবে সহায়তা করে।

তথ্যসূত্র
---------

1. ↑  BonikBarta। "'দি হাঙ্গার প্রজেক্ট'-এ বদিউল আলম মজুমদারের ত্রিশ বছর পূর্তি"। *‘দি হাঙ্গার প্রজেক্ট’-এ বদিউল আলম মজুমদারের ত্রিশ বছর পূর্তি* (ইংরেজি ভাষায়)। সংগ্রহের তারিখ ২০২৩-০৫-৩১।
2. ↑  "Mission – The Hunger Project"। *thp.org*। জানুয়ারি ২৮, ২০১০ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১, ২০১০।
3. ↑  "Charity Review of Hunger Project"। *bbb.org*। আগস্ট ১২, ২০১০ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১, ২০১০।
4. ↑  "Where We Work • The Hunger Project"। *The Hunger Project* (ইংরেজি ভাষায়)। সংগ্রহের তারিখ ২০১৯-০১-১২।
**জুলিয়ান লেনন** (জন্ম: ৮ এপ্রিল ১৯৬৩) ছিলেন একজন গায়ক, অভিনেতা, গীতিকার। তিনি জনপ্রিয় ব্যান্ড দ্য বিটলস এর সদস্য জন লেনন এর বড় ছেলে। তার উদ্দেশ্যে পল ম্যাকার্টনি দ্য বিটলস এর বিখ্যাত *হেই জুড* গানটি লিখেন।

প্রাথমিক জীবন
-------------

জুলিয়ান লেনন লিভারপুলে জন্মগ্রহণ করেন। তিনি জন লেনন ও সিনথিয়া লেনন এর একমাত্র ছেলে। শুরুর দিকে জুলিয়ান লেনন ও স্ত্রী সিনথিয়াকে জন লেনন জনসাধারণ থেকে আড়ালে রাখতেন। কারণ বিটলস তৎকালীন ব্যাবস্থাপক ব্রায়ান এপ্সটাইন মনে করতেন, দ্য বিটলস এর অসংখ্য মেয়ে ভক্তের কাছে জন লেনন অবিবাহিত হিসেবেই বেশি আকাঙ্খিত ছিলেন। দ্য বিটলস অনেক গানের অনুপ্রেরণা ছিলেন জুলিয়ান। দ্য বিটলস এর *গুড নাইট* গানটি জন লেনন জুলিয়ানকে ছেলেবেলায় ঘুমপাড়ানি সঙ্গীত হিসেবে গেয়ে শোনাতেন। অপর একটি গান *লুসি ইন দ্য স্কাই উইথ ডাইমন্ড* এর বিষয় ছিল জুলিয়ানের একটি চিত্রকর্ম, যা তার একাজন সহপাঠী কে নিয়ে আঁকা। 

১৯৬৮ সালে জন লেনন ও সিনথিয়া লেনন এর বিবাহ বিচ্ছেদ এর পর পল ম্যাকার্টনি একদিন জুলিয়ানকে দেখতে সিনথিয়ার বাসায় যান। গাড়িতেই স্নেহের জুলিয়ানকে সান্ত্বনা দাওয়ার কথা চিন্তা করে পল *হেই জুড* গানটি লিখে ফেলেন। গানটি পরবর্তীকালে দ্য বিটলস এর অন্যতম সফল গান হিসেবে পরিবেশিত হয়।

একক ক্যারিয়ার
--------------

জুলিয়ান লেননের প্রথম এ্যালবাম ১৯৮৪ সালে মুক্তি পায়। এর পর অনিয়মিত ধারায় তিনি এ্যালবাম বের করেন। এ পর্যন্ত তার ৮টি স্টুডিও এলবাম বের হয়েছে।

সিনেমা
------

জন লেনন এর উপর বিভিন্ন তথ্যচিত্র ছাড়াও জুলিয়ান কয়েকটি সিনেমাতে অভিনয় করেন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১১ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১১।
2. ↑  "সংরক্ষণাগারভুক্ত অনুলিপি"। ৮ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১১।
মানচিত্রে মারি নদী ও এর প্রধান উপনদীগুলির গতিপথ
ভিক্টোরিয়ায় তোলা মারি নদীর ছবি
**মারি** (ইংরেজি: Murray; Ngarrindjeri: *Millewa*, Yorta Yorta: *Dhungala* (*Tongala*)) অস্ট্রেলিয়ার প্রধান নদী। ২,৫৮৯ কিমি দীর্ঘ নদীটি দৈর্ঘ্যে দেশটির অন্যান্য নদীর মধ্যে কেবল ডার্লিং নদীর চেয়ে ছোট। নদীটী দক্ষিণ-পূর্ব নিউ সাউথ ওয়েল্‌সে অস্ট্রেলীয় আল্প্‌সে উৎপত্তিলাভ করে উত্তর-পশ্চিমে প্রবাহিত হয়েছে এবং নিউ সাউথ ওয়েল্‌স ও ভিক্টোরিয়া রাজ্যের মধ্যকার সীমান্তের অধিকাংশ গঠন করেছে। দক্ষিণ অস্ট্রেলিয়ায় প্রবেশের পর এটি দক্ষিণে মোড় নিয়েছে এবং আলেক্‌জান্দ্রিনা হ্রদের ভেতর দিয়ে প্রবাহিত হয়ে এনকাউন্টার উপসাগরের কাছে ভারত মহাসাগরে গিয়ে পতিত হয়েছে। নিউ সাউথ ওয়েল্‌সের আলবেরি, ভিক্টোরিয়ার সোয়ান হিল ও মিল্ডুরা এবং দক্ষিণ অস্ট্রেলিয়ার মারি ব্রিজ নদীটির উপর অবস্থিত প্রধান প্রধান শহর। মারি নদী ব্যবস্থা ১০ লক্ষ বর্গকিমি-রও বেশি এলাকার পানি নিষ্কাশন করে। মারাম্‌বিজি এবং ডার্লিং মারির দুই প্রধান উপনদী। ডার্লিঙের উৎপত্তিস্থল থেকে মারি নদীর মোহনা পর্যন্ত জলপথের দৈর্ঘ্য ৩,৭৫০ কিমি, যা অস্ট্রেলিয়ার দীর্ঘতম নদী ব্যবস্থা। অ্যাডেলেইড শহর মারি নদীর উপরেই পানি সরবরাহের জন্য নির্ভর করে। নিউ সাউথ ওয়েল্‌স, ভিক্টোরিয়া ও দক্ষিণ অস্ট্রেলিয়া --- তিনটি রাজ্যই মারিকে সেচকাজে ব্যবহার করে। সেচের জন্য মারি নদীর উপর হিউম হ্রদ নামের ৭০ বর্গকিমি আয়তনের একটি কৃত্রিম জলাধার নির্মাণ করা হয়েছে, যা অস্ট্রেলিয়ার বৃহত্তম এরকম জলাধার।

তথ্যসূত্র
---------

1. ↑  "History - Yorta Yorta Traditional Owner Land Management Board"। *www.yytolmb.com.au* (ইংরেজি ভাষায়)। YYTOLMB। সংগ্রহের তারিখ ২০২৩-০১-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "People of the Murray River - Aboriginal communities"। *www.murrayriver.com.au* (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
***গোঁসাইবাগানের ভূত*** একটি বাংলা হাস্যরসাত্বক ভৌতিক চলচ্চিত্র যার পরিচালক নীতিশ রায় ও প্রযোজক মৌ রায়চৌধুরী। এটি শীর্ষেন্দু মুখোপাধ্যায়ের শিশুদের উপন্যাস *গোঁসাইবাগানের ভূত* অনুসারে নির্মিত ও ২০১১ সালে প্রকাশিত। ছবিটিতে সংগীত পরিবেশনা করেন, চন্দ্রবিন্দু (ব্যান্ড), প্রতুল মুখোপাধ্যায় ও শিলাজিত।

কাহিনি
------

বুরুন অঙ্কে খুবই কাঁচা। সে অনেক চেষ্টা করেও অঙ্কে পায় তেরো ও পাশ করতে পারেনা। তাকে অঙ্ক শেখাতে ব্যর্থ হন দাপুটে শিক্ষক করালী মাস্টারমশাঁই। একদিন সে ঘুরতে ঘুরতে ভুতেদের রাজ্য গোঁসাইবাগানে ঢুকে পড়ে ও সেখানকার ভুত নিধিরামের সাথে আলাপ হয়। গোঁসাইবাগানে দিনে দুপুরেও কেউ ঢুকতে সাহস পায়না কারণ সেখানে ভূতের ভয়ের সাথে আছে হাবু ডাকাতের আড্ডা। বুরুন সেই গোঁসাইবাগানের গোলকধাঁধা থেকে বেরতে পারবে কেবলমাত্র একটি জটিল অঙ্ক সমাধান করলেই। অদ্ভুতভাবে তার অঙ্ক সমাধান করার ক্ষমতা উদয় হয়। একের পর এক জটিল অঙ্ক মিলিয়ে দিতে থাকে অঙ্কে ফেল করা বুরুন।

অভিনয়
------

* খরাজ মুখোপাধ্যায় - দামোদর কাকা
* পরাণ বন্দ্যোপাধ্যায় - করালী স্যার
* শাশ্বত চট্টোপাধ্যায় - ভেলু ডাক্তার
* ভিক্টর বন্দ্যোপাধ্যায় - রাম কবিরাজ
* তোজো গাঙ্গুলি - বুরুন
* লকেট চট্টোপাধ্যায় - বুরুনের মা
* তিনু আনন্দ - মন্মথ উকিল
* কাঞ্চন মল্লিক - নিধিরাম
* আশিষ বিদ্যার্থী - হাবু সর্দার
* বিপ্লব চ্যাটার্জী - কৈলাস মিত্র
* বিশ্বজিত চক্রবর্তী
* ইওরপ্রীতম

তথ্যসূত্র
---------

1. ↑  চক্রবর্তী, গৌতম। "আবেগের সন্ধ্যা, এ বারের সেরার সেরা শীর্ষেন্দু"। *anandabazar.com* (ইংরেজি ভাষায়)। সংগ্রহের তারিখ ২০১৯-০৯-০৩।
2. ↑  Sumit (২০১৮-০৫-০২)। "বাংলা ছবিতে ভূত"। *RadioBanglaNet* (ইংরেজি ভাষায়)। সংগ্রহের তারিখ ২০১৯-০৯-০৩।
3. ↑  "আনন্দবাজার পত্রিকা - সিনেমা সমালোচনা"। *archives.anandabazar.com*। সংগ্রহের তারিখ ২০১৯-০৯-০৩।
**ডার্ক ফিউনারাল** সুইডেনের স্টকহোমে গঠিত একটি ব্ল্যাক মেটাল ব্যান্ড। তারা সুইডেনে ব্ল্যাক মেটালের দ্বিতীয় স্রোতের সময় আবির্ভূত ব্যান্ডগুলোর অন্যতম।

তাদের গানের কথা ঐতিহ্যগতভাবে স্যাটানিজম ও খ্রিস্টান বিরোধী বিষয় সম্বন্ধীয় কারণ ব্যান্ডের সাথে লর্ড আহ্রিমান ও এম্পারর ম্যাগাস কালীগুলা আছেন যারা লাভেয়ান স্যাটানিজমের চর্চা করেন। তাদের প্রথম দিকে গানের কথায় নরক ও শয়তান চিত্রিত হয়েছে বেশি। পরে লর্ড আহ্রিমান ব্যান্ডের সাথে যুক্ত হলে তাদের গানের কথায় ঈশ্বর নিন্দা ও খ্রিস্টান বিরোধী বিষয় বেশি উঠে আসে, যদিও এতে কিছুটা ব্যতিক্রমও আছে।

ইতিহাস
------

ডার্ক ফিউনার‍্যাল ১৯৯৩ সালে লর্ড আহ্রিমান ও গিটারিস্ট ব্ল্যাকমুনের মাধ্যমে গঠিত হয়। কিছু সময় পরেই ড্রামার ড্রাউজেন ও বেজিস্ট ও ভোকালিস্ট দেমগরথ যোগ দেয় ব্যান্ডে। ১৯৯৪ সালের ৪ই মে তাদের সেলফ টাইটেলড অ্যালবাম ও নিজস্ব অর্থায়নের অ্যালবাম ডার্ক ফিউনার‍্যাল মুক্তি পায়, আর সেদিনই ছিল তাদের অভিষেক কনসার্ট নরওয়ের অসলোতে যেখানে আরো অভিষিক্ত ব্যান্ড ছিল মারডুক ও গরগরথ। ইকুইম্যান্থনের মাধ্যমে ড্রামার ড্রাউজেন প্রতিস্থাপিত হন তাদের অ্যালবাম রেকর্ডিংয়ের পরেই। ১৯৯৬ সালের ২৮শে জানুয়ারি ব্যান্ডটির ১ম পূর্ণাঙ্গ অ্যালবাম *দ্যা সিক্রেটস অব ব্ল্যাক আর্টস* মুক্তি পায়। অ্যালবামটি প্রকাশের পরই তা মেটাল ব্লেড রেকর্ডস থেকে অনুমোদন পায়। তাদের ৩য় স্টুডিও অ্যালবাম *ডাইবোলিস ইন্টারিয়াম* প্রকাশের পর তারা সফরে বের হয়। তারা প্রথমে ইউরোপ সফর করে যাতে নরওয়ের রাগনারক ব্যান্ডও ছিল, তারপর তাদের দীর্ঘ দিনের পুরানো বন্ধু ক্যানিবাল করপসের সহযোগিতায় আমেরিকা সফর করে। *ডাইবোলিস ইন্টারিয়াম* অ্যালবামটিকে সুইডিশ রেডিও রকেট ৯৫.৩ এফ এম বেস্ট সুইডিশ হার্ডরক ব্যান্ড বিষয়শ্রেণীতে মনোনয়ন দেয়। ২০০৪ সালে তারা রিগেইন রেকর্ডস থেকে তাদের ১ম লাইভ অ্যালবাম *ডা প্রোফান্ডিস ক্লামাভি এড টে ডোমিন* বের হয়। ২০০৫ সালের ৩১শে মে এটা সারা আমেরিকাতে ক্যান্ডেল লাইট রেকর্ডসের মাধ্যমে মুক্তি পায়।

বর্তমান সদস্য
-------------

* লর্ড আহ্রিমান -গিটার (১৯৯৩–বর্তমান)
* চাক মল- গিটার (২০০৩–বর্তমান)

ডিস্কোগ্রাফি
------------

### স্টুডিও অ্যালবাম

* *দ্যা সিক্রেটস অব ব্ল্যাক আর্টস* (১৯৯৬)
* *ভবিস্কাম সাটানাস* (১৯৯৮)
* *ডাইবোলিস ইন্টারিয়াম* (২০০১)
* *আত্তারা টরটাস শাঙ্কটুস* (২০০৫)
* *এ্যাগেলুস এক্সুরো প্রো ইটারনাস* (২০০৯)

### লাইভ অ্যালবাম

* *ডা প্রোফান্ডিস ক্লামাভি এড টে ডোমিন* (২০০৪)

### এক্সটেন্ডেড প্লে

* *ডার্ক ফিউনার‍্যাল* (১৯৯৪)
* *টিচ চিল্ড্রেন টু ওয়ারসিপ সাটান* (২০০০)

### ভিডিও অ্যালবাম

* *আত্তারা ওরবিস টেররারুম- পার্ট ১* (২০০৭)
* *আত্তারা ওরবিস টেররারুম- পার্ট ২* (২০০৮)

তথ্যসূত্র
---------

1. ↑  YouTube - Dark Funeral - Interview (Episode 276)

বহিঃসংযোগ
---------

* ডার্ক ফিউনার‍্যালের দাপ্তরিক ওয়েবসাইট
* অলমিউজিকে ডার্ক ফিউনার‍্যাল [*স্থায়ীভাবে অকার্যকর সংযোগ*]
* ডার্ক ফিউনারাল ডিস্কোগ্রাফি মিউজিকব্রেইন্‌জে
* মেটাল এনসাইক্লোপিডিয়ায় ডার্ক ফিউনার‍্যাল'
**রিপাবলিক পি-৪৭ থান্ডারবোল্ট** (ইংরেজি: Republic P-47 Thunderbolt) হল একটি দ্বিতীয় বিশ্বযুদ্ধ যুগের যুদ্ধবিমান ১৯৪১ থেকে ১৯৪৫ সাল পর্যন্ত আমেরিকান কোম্পানি রিপাবলিক এভিয়েশন দ্বারা উত্পাদিত। এটি একটি সফল উচ্চতা ছিল, উচ্চতা যোদ্ধা এবং এটি গ্রাউন্ড-অ্যাটাক ভূমিকায় সর্বাগ্রে আমেরিকান ফাইটার বোমার হিসেবে কাজ করে। এর প্রাথমিক অস্ত্র ছিল আটটি .৫০ ক্যালিবার মেশিনগান, এবং এটি ৫ ইঞ্চি রকেট বা ২,৫০০ পা (১,১০০ কেজি) বোমা বহন করতে পারে।

থান্ডারবোল্ট স্বল্প থেকে মাঝারি পরিসরের এসকর্ট ফাইটার উচ্চ উচ্চতায় এয়ার থেকে এয়ার কমব্যাট এবং গ্রাউন্ড অ্যাটাক উভয় ক্ষেত্রেই কার্যকর ছিল। ইউরোপীয় এবং প্যাসিফিক থিয়েটার। পি-৪৭ কে শক্তিশালী প্র্যাট অ্যান্ড হুইটনি আর-২৮০০ ডাবল ওয়াস্প ১৮ সিলিন্ডার রেডিয়াল ইঞ্জিন ঘিরে ডিজাইন করা হয়েছিল, যা দুটি যুক্তরাষ্ট্র নৌবাহিনী/ইউনাইটেড স্টেটসমেরিন কর্পস যোদ্ধাদেরও চালিত করেছিল, গ্রুম্যান এফ৬এফ হেলক্যাট এবং ভোট এফ৪ইউ করসেয়ার।

অপারেটর
-------

**বলিভিয়া**

* বলিভিয়ার বিমান বাহিনী

**ব্রাজিল**

* ব্রাজিলের বিমান বাহিনী

**চিলি**

* চিলির বিমান বাহিনী

**চীন**

* চীন প্রজাতন্ত্রের বিমান বাহিনী

**কলম্বিয়া**

* কলম্বিয়ার বিমান বাহিনী

**কিউবা**

* কিউবার বিমান বাহিনী (যুদ্ধোত্তর)

**ডোমিনিকান প্রজাতন্ত্র**

* ডোমিনিকান বিমান বাহিনী

তথ্যসূত্র
---------

1. ↑  "Republic P-47 Thunderbolt"। *aviation-history*। সংগ্রহের তারিখ ২৫ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ভারতীয় চলচ্চিত্র ও দূরদর্শন সংস্থান** হল ভারত সরকারের তথ্য ও সম্প্রচার মন্ত্রকের অধীনস্থ একটি স্বশাসিত সংস্থান। সংস্থানটি স্থাপনা করা হয় ১৯৬০ সালে, পুণের প্রভাৎ ফিল্ম কম্পানিকে কেন্দ্র করে।

সংস্থানটি আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র-এর সদস্য; যা বিশ্বের প্রধান প্রধান চলচ্চিত্র বিশ্ববিদ্যালয়গুলির সমন্বয় সাধক সংস্থা।

ইতিহাস
------

২০১৫-১৬ ছাত্রবিক্ষোভ
২০১৫ সালে যখন ভারতের তথ্য ও সম্প্রচার মন্ত্রণালয়ের পক্ষ থেকে গজেন্দ্র চৌহানকে **ভারতীয় চলচ্চিত্র ও দূরদর্শন সংস্থানেরর** অধ্যক্ষ ঘোষণা করা হয়; তখন সেই সংস্থানের ছাত্ররা তার বিরোধ করে। তারা কারণ হিসেবে বলে যে "গজেন্দ্র চৌহান অধ্যক্ষ পদের যোগ্য নয় ও তাকে রাজনৈতিক পক্ষ নিয়ে অধ্যক্ষ পদে বসানো হচ্ছে"। কিন্তু ভারত সরকার ছাত্রদের কোন কথা না শুনে চৌহানকেই অধ্যক্ষ পদে বহাল রাখে। এই ছাত্র আন্দোলন ১৩৯ দিন প্রত্যক্ষ ভাবে চলেছিল।

উল্লেখযোগ্য অনুষদ
-----------------

* সত্যজিৎ রায়

কৃতি শিক্ষার্থী
---------------

* ওম পুরি;
* সাবানা আজমি;
* সঞ্জয় লীলা ভন্সালী।

তথ্যসূত্র
---------

1. ↑  FTII  ওয়েব্যাক মেশিনে আর্কাইভকৃত ১ এপ্রিল ২০১৬ তারিখে Ministry of Information and Broadcasting, Govt. of India Official website.
2. ↑  "About Us"। Film and Television Institute of India। ২০০৮-১১-১৪। ২০০৮-০৬-১৫ তারিখে মূল থেকে আর্কাইভ করা। সংগ্রহের তারিখ ২০০৮-১১-১৪।

আরও দেখুন
---------

* কেন্দ্রীয় চলচ্চিত্র প্রমাণন পর্ষদ
* আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র
**বেচারাম মান্না** একজন ভারতীয় বাঙালি রাজনৈতিক নেতা, যিনি  সর্বভারতীয় তৃণমূল কংগ্রেস দলের একজন নেতা এবং পশ্চিমবঙ্গ সরকারের একজন মন্ত্রী। ২০১১ সালের বিধানসভা নির্বাচনে তিনি হরিপাল বিধানসভা কেন্দ্র থেকে ২২,০০০ ভোটে জয়লাভ করেন। বেচারাম মান্না বামফ্রন্ট সরকারের বিরুদ্ধে সিঙ্গুরের জমি আন্দোলনের অন্যতম একজন নেতৃত্ব এবং সংগঠক। ২০১১ সালে তৃণমূল কংগ্রেসের সরকার গঠন করলে সিঙ্গুরের বিধায়ক রবীন্দ্রনাথ ভট্টাচার্য সেই সরকারের কৃষি মন্ত্রকের মন্ত্রী হন। পরে রবীন্দ্রনাথ ভট্টাচার্য বিজেপি দলে যোগদান করলে বেচারাম মান্না সিঙ্গুর বিধানসভা কেন্দ্র থেকে রবীন্দ্রনাথ ভট্টাচার্য এর বিরুদ্ধে তৃণমূল প্রার্থী হিসাবে নির্বাচনে প্রতিদ্বন্দ্বিতা করেন তাকে পরাজিত করেন।

প্রারম্ভিক রাজনৈতিক জীবন
------------------------

প্রথম দিকে বেচারাম মান্না বেশ কয়েকবার পঞ্চায়েত নির্বাচনে প্রতিদ্বন্দ্বিতা করেন। ১৯৯৩ সালের পঞ্চায়েত নির্বাচনে লড়ে বেচারাম মান্না সিঙ্গুর ২ নম্বর গ্রাম পঞ্চায়েতের সদস্য নির্বাচিত হয়ে ছিলেন। 
২০০৮ সালের পঞ্চায়েত নির্বাচনে বেচারাম মান্না পঞ্চায়েত সমিতির প্রার্থী হিসাবে নির্বাচনে প্রতিদ্বন্দ্বিতা করেন এবং জয়লাভ করে সিঙ্গুর পঞ্চায়েত সমিতির সহকারী সভাপতি নির্বাচিত হন।

সিঙ্গুর আন্দোলন পরবর্তী রাজনৈতিক জীবন
-------------------------------------

বেচারাম মান্না অন্যতম প্রথম রাজনৈতক নেতা ছিলেন যাঁরা সিঙ্গুরের টাটা গোষ্ঠীর কারখানা তৈরীর বিরুদ্ধে কথা বলেছিলেন। 
তিনি সিঙ্গুরের কৃষি জমি রক্ষা সমিতির আহ্বায়ক ছিলেন। 
সিঙ্গুরে সফল আন্দোলনের পর বেচারাম মান্না ২০১১ সালের পশ্চিমবঙ্গ বিধানসভা নির্বাচনে হরিপাল বিধানসভা কেন্দ্র থেকে তৃনমূল প্রার্থী হিসাবে প্রতিদ্বন্দ্বিতা করেন এবং বিধায়ক নির্বাচিত হন। নির্বাচনে তৃনমূল কংগ্রেস সরকার গঠন করলে ২০১২ থেকে ১৫ পর্যন্ত বেচারাম মান্না সেই সরকারের বিভিন্ন মন্ত্রণালয়ের দায়িত্বে ছিলেন। 

২০২১ সালে তৃণমূল কংগ্রেস আবারও সরকার গঠন করলে বেচারাম মান্না সেই সরকারের শ্রম দপ্তরের স্বাধীন দায়িত্বপ্রাপ্ত প্রতিমন্ত্রী হন এবং সেই সঙ্গে পরবর্তীতে তাকে কৃষি মন্ত্রকের এবং পঞ্চায়েত ও গ্রাম উন্নয়ন দপ্তরের দায়িত্বও দেওয়া হয়।

তথ্যসূত্র
---------

1. ↑  "Singur MLA shares dais with Becharam Manna"। *timesofindia.com*। মার্চ ১৪, ২০১৩। সংগ্রহের তারিখ আগস্ট ৬, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Bengal polls: Singur's 'Nano' politics"। NDTV 10 April 2011। সংগ্রহের তারিখ ২০১১-০৫-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "The world of Becharam Manna"। *The Times of India*। ২০০৮-১০-০৩। ২০১২-০৬-০৬ তারিখে মূল থেকে আর্কাইভ করা। সংগ্রহের তারিখ ২০১১-০৫-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সিননগাগ** বা **গার্লিক ফ্রাইড রাইস** অথবা **গার্লিক রাইস** নামে পরিচিত এই খাবারটি একটি ফিলিপিনো ফ্রাইড রাইস ডিশ যা আগে থেকে সেদ্ধ করা ভাত রসুন দিয়ে নাড়াচাড়া করে তৈরি করা হয়। সাধারণত আগের দিনের রান্না করা অবশিষ্ট বাসি চাল এতে ব্যবহার হয় কারণ বাসি চাল কিছুটা গাঁজানো এবং শক্ত হয়। এই বাসি চাল রসুন, হ্যালাইট লবণ, কালো মরিচ এবং কখনও কখনও কাটা পেঁয়াজকলি দিয়ে রান্না করা হয়। বাসি ভাতের দানাগুলি সাধারন্ত আলগা হয় এবং রান্নার সময় একে অপরের সাথে আটকে থাকেনা।

এটি এমনি সাধারনভাবেও খাওয়া যায়, তবে সাধারণত একটি মাংসের কোনো পদ যেমন টোকিনো (বেকন), *লংগানিসা* (সসেজ), *তপা* (শুকনো বা ভাজা মাংসের কোন পদ), স্প্যাম বা *ডাইং* (শুকনো মাছ) এদের সাথে খাওয়া হয়। কোড়ানো ভাজা ডিম এর সাথে যুক্ত করা যেতে পারে। মূল খাবারের গন্ধ যাতে কম না হয়ে যায় তার জন্য অন্যান্য ধরনের ভাজা ভাতের মতন এতে সাধারণত রসুন ছাড়া অন্য উপাদান ব্যবহার করা হয় না। ফিলিপাইনের ভিসায়াস অঞ্চলে, *সিননগাগ* ঐতিহ্যগতভাবে *আসিন টিবুক* দিয়ে মশলা দিয়ে বানানো হত। 

*সিননগাগ* একটি ঐতিহ্যবাহী ফিলিপিনো প্রাতঃরাশ। এটি সাধারণত রাতের খাবারে অবশিষ্ট ভাত দিয়ে প্রস্তুত করা হয়। কখনও কখনও বাসি ভাতে ফিলিপাইনের স্থানীয় *অ্যাডোবো* খাবারের অবশিষ্ট সস যুক্ত করা হয়। এরপর তেলে ভাতটি রান্না করা হয়, যা খাবারের অপচয় কমায়। ফিলিপিনো সংস্কৃতিতে বাসি ভাতের পরিবর্তে সদ্য রান্না করা ভাত থেকেও *সিননগাগ* প্রস্তুত করা হয়। এই খাবারটি ফিলিপিনোদের একটি জনপ্রিয় প্রাতঃরাশ। সিননগাগের অনেক প্রকারভেদ আছে।

তথ্যসূত্র
---------

1. 1 2 3  Cabrera, Maryanne। "Sinangag Filipino Garlic Fried Rice"। *The Little Epicurean*। সংগ্রহের তারিখ জানুয়ারি ২০, ২০১৯।
2. 1 2 3  Vanjo Merano। "Sinangag Recipe"। *Panlasang Pinoy*। সংগ্রহের তারিখ ডিসেম্বর ৮, ২০১৪।
3. ↑  "Sinangag"। *Kawaling Pinoy*। সংগ্রহের তারিখ জানুয়ারি ২০, ২০১৯।
4. 1 2 3  "Garlic Fried Rice (Sinangag) - How to Cook"। *Filipino Food Recipes*। নভেম্বর ২৯, ২০২১ তারিখে মূল থেকে আর্কাইভ করা। সংগ্রহের তারিখ জানুয়ারি ২০, ২০১৯।
5. 1 2 3  "Recipe #21: SINANGAG (Garlic Fried Rice)"। *Luto ni Lola*। নভেম্বর ২৯, ২০২১ তারিখে মূল থেকে আর্কাইভ করা। সংগ্রহের তারিখ জানুয়ারি ২০, ২০১৯।